Prins Yamagata Aritomos Første armé av Den keiserlige japanske armé rykket frem mot Pyongyang fra flere retninger den 15. september 1894, og om morgenen angrep de bymurene i nord og sørøst, over nesten helt åpent lende. Det kinesiske forsvar var sterkt, men det ble etterhvert utmanøvrert av en overraskende flankemanøver av japanere som kom fra baksiden, og dette kostet kineserne stort mannefall sammenlignet med japanernes.